מבט שני

מבט שני הייתה תוכנית תחקירים עיתונאיים ששודרה החל משנת 1976 עד 2017 בערוץ הראשון. רוב התחקירים של התוכנית עסקו בחברה הישראלית. אות התכנית (החל מ-1979) היה "סטאנטמן" מאת המלחין הגרמני אדגר פרוזה, חבר להקת טנג'רין דרים. התוכנית הפסיקה להיות משודרת עם סגירת רשות השידור וחטיבת החדשות של הערוץ הראשון, ב-9 במאי 2017. התוכנית עלתה לשידור במאי 1976, במטרה להביא מבט נוסף, מעמיק יותר על נושאי חוץ ופנים שהיו בחדשות, ולכן נבחר השם "מבט שני". המפיק, העורך והמגיש הראשון שלה היה שמעון טסלר. תחילה שודרה בימי ראשון, כתוכנית בת חצי שעה, מיד אחרי "מבט לחדשות". התוכנית הראשונה הייתה אמורה לעלות לשידור ב-9 במאי 1976, בנושא "האופציות הגרעיניות של ישראל", אך היא בוטלה ברגע האחרון על ידי מנכ"ל רשות השידור יצחק לבני מפני שהנושא עדין, והיה מעורר דיזן ציבורי. לבני הכחיש התוכנית בוטלה על ידי הצנזורה הצבאית. לפיכך התוכנית הראשונה שודרה שבוע אחר כך, ב-16 במאי 1976 ועסקה בסכסוך העבודה במפעל "פרידמן". באוגוסט 1976 הגיש תיאטרון בימות ומנהלו יעקב אגמון תביעה על פרסום לשון הרע נגד רשות השידור, המפיק שמעון טסלר, המגישה והכתבת שרי רז ועורכת התחקירים דליה גוטמן על אי-דיוקים הכתבה שהוקרנה חודש קודם על תיאטרון. באוקטובר 1976 הוחלט להרחיב את צוות התוכנית, במקור תוכנן שכתבי מחלקת החדשות יכינו כתבות עבור התוכנית, אך מקוצר זמן לא התפנו לכך וחלק גדול מהתוכן ששודר היה רכישות של כתבות תחקיר או סרטי תעודה מן העולם, לכן הוחלט לצרף שני כתבים קבועים לתוכנית, חיים גיל, ורון בן ישי. בין הכתבים של מחלקת החדשות שהכינו כתבות עבור התוכנית באותה תקופה היו נסים משעל, יגאל גורן ואהוד יערי. עד 1990 ערך והגיש את התוכנית מיכאל קרפין, אז הודח בידי מנהל הטלוויזיה יוסף בראל, שנכנס אז לתפקידו, עקב סרובו של קרפין לקבל אישור מבראל לפני שידור כל כתבה. בראל אף פסל מספר כתבות לאחר שכבר היו מוכנות לשידור. במקומו מונה חיים יבין לעורך ומגיש התוכנית, ששמה שונה ל-"פנורמה" (כשם תוכנית התחקירים של ה-BBC). ביוני 1991 חזרה התוכנית לשם "מבט שני". בסוף שנות ה-90 ירדה התוכנית מלוח השידורים, בסוף 2002 הוחלט להחזיר אותה לשידור. ב-2003 מונה איתי לנדסברג כעורך ומפיק התוכנית, שבמקביל שימש גם כראש מחלקת התעודה בערוץ הראשון. את העונה הראשונה של "מבט שני" בעריכתו פתח בסרט "הדרך לג'נין" של פייר רחוב, סרט תגובה ל"ג'נין ג'נין" של מוחמד בכרי. בין השנים 2003–2004 הגישה את התוכנית אורית לביא-נשיאל. בנובמבר 2004 עתרו לבית המשפט המחוזי בירושלים אגודת העיתונאים בירושלים, ועד עיתונות הפקה ברשות השידור והעיתונאי איתי לנדסברג, בבקשה להוציא צו מניעה כנגד החלטתו של מנכ"ל רשות השידור יוסף בראל לקצץ את "מבט שני", וזאת במסגרת מחלוקת בינו לאיתי לנדסברג על תוכן התחקירים בתוכנית. בראל בעצמו הודח מתפקידו כחצי שנה אחר-כך. בספטמבר 2007 אסר בית המשפט העליון לשדר ב"מבט שני" קטע מחקירתו של רומן זדורוב ודחה את ערעורה של רשות השידור על ההחלטה קודמת של בית המשפט המחוזי בנצרת. הרשות ביקשה לשדר את הקטע בכתבה של העיתונאית מיכל קפרא, שעסקה בספקות של הוריה של תאיר ראדה לגבי זהותו של רוצח בתם. בקטע המדובר נראה זדורוב טוען בפני חוקריו כי לא הודה ברצח באוזני מדובב שהוכנס לתאו. בית המשפט אסר את השידור מחשש לפגיעה בטוהר ההליך השיפוטי. הכתבה שודרה ללא הקטע שנאסר לשידור באוקטובר 2007. בנובמבר 2008 החלה להגיש את התוכנית קרן נויבך. ב-8 בנובמבר 2011 הודחה נויבך מהגשת התוכנית בטענה ש"היא אינה 'עוברת מסך' והצבתה בזמנו בשידור נכפתה על הערוץ על ידי המנכ"ל הקודם", וכי "נויבך התייצבה לשידור סמוך לשעת השידור ולא גילתה מעורבות והתעניינות בתכנים המשודרים בתוכנית". אגודת העיתונאים בתל אביב יזמה מחאה נגד ההדחה בטענה שהיא נעשתה עקב לחצים פוליטיים. חודש אחר כך זומנה נויבך גם לשימוע לפני פיטורים. גם בדיון בכנסת עלתה טענה דומה. במקביל באותה עת הוחלט לצמצם את צוות התוכנית לתחקירן בודד. לאחר קרן נויבך הגישה את תוכנית התחקירים עיתונאית הערוץ הראשון נועה ברק-וושלר ולמעשה הגישה אותה במשך ארבע עונות - עד לסוף עונת 2014 (שהסתיימה בקיץ 2015). מנובמבר 2015 עד סיום התוכנית ב-2017 הגיש אותה העיתונאי יגאל רביד. בין התחקירים וסרטי התעודה הבולטים ששודרו בתוכנית במשך השנים היו: כתבה של ויקטור נחמיאס ב-1978 שיצא לבדוק את מצבה של הקהילה היהודית במצרים, עשרים שנה לאחר שהוא עצמו עזב את המדינה. הכתבה תעדה את אחרוני היהודים שגרו במצרים. כתבה ששודרה ביוני 1985 ועסקה לראשונה בהתפשטות מגפת האיידס שהחלה אז גם בישראל. שנתיים אחר כך שודרה כתבת המשך. כתבה של מנחם הדר שהוקדשה לבעיית נטישת תינוקות בעלי תיסמונת־דאון על־ידי הוריהם בבתי חולים בישראל. תחקיר ששודר באפריל 2011 ועסק ברצח אל"מ ג'ו אלון, שנורה למוות בפתח ביתו כשלושה חודשים לפני פרוץ מלחמת יום כיפור. בתחקיר נטען שאחת האפשרויות היא שאלון נרצח מכיוון שנודע לו כי בין מצרים, ארצות הברית וישראל נרקמה קונספירציה, שיעדה להביא למלחמה שבה תשיג מצרים ניצחון קל יחסית, שיחזיר לה את כבודה ויאפשר השגת שלום. התחקיר עורר סערה ונטען שהוא בגדר תאוריית קשר חסרת ביסוס עובדתי. כתבה ששודרה במרץ 2012 בה תיעד הכתב אורי גולדשטיין בוררת שניהל איש העסקים מוניב אל-מסרי בין החמאס לפתח. בכנס של כל הפלגים הפלסטינים בשכם. תחקיר של אבנר הופשטיין בשם "תיק 'מעריב' נפתח", ששודר בפברואר 2015, בו הוצגו עשרות עדויות, אימיילים ומסמכים שחושפו כיצד ניצלו נוחי דנקנר ואנשיו את העיתון "מעריב" כדי לקדם את עסקי תאגיד אי.די.בי וכדי להילחם ביריביהם. זאת לאחר שחברת "דיסקונט השקעות" (חברת בת של אי.די.בי שהייתה בשליטת דנקנר) רכשה את העיתון. תחקיר של תומר אביטל וטל מיכא, ששודר באפריל 2015, וחשף כיצד יוזמה לחקיקת חוק לאיסור סחר בפרוות בישראל נגנזה בגלל פעילות של לוביסטים שמומנו על ידי תעשיית הפרוות העולמית. בין השאר נחשף כי 4 ח"כים (פאינה קירשנבאום מישראל ביתנו, כרמל שאמה הכהן מהליכוד, אליעזר מנחם מוזס מיהדות התורה ואמנון כהן מש"ס) דיווחו על נסיעה לחוות פרווה בדנמרק כסיור בקהילה היהודית, אף שמומן על ידי תעשיית הפרוות. הסיבה הייתה החוק, שהיה הופך את ישראל למדינה הראשונה בעולם שתאסור על סחר בפרוות, זכה לסיקור בינלאומי נרחב ותעשיית הפרוות חששה שהחקיקה הישראלית תביא לחקיקת חוקים דומים ברחבי העולם ותוביל לפגיעה בהכנסותיהם. "מבט שני", במסד הנתונים הקולנועיים IMDb (באנגלית) "מבט שני", במיזם "אישים" לתיעוד היצירה הישראלית ענת באלינט, "מבט שני" על המחסומים בשטחים, באתר הארץ, 11 בינואר 2004 לי-אור אברבך, ‏מנפלאות ערוץ 1: למה בוטל ראיון ב"מבט שני"?, באתר גלובס, 5 בפברואר 2014 נתי טוקר, סגירת הרשות ופתיחת התאגיד - כך זה יעבוד, באתר TheMarker‏, 11 במאי 2017 איתי שטרן, עיתונאי ערוץ 1 זועמים ונעלבים: "קברו אותנו קבורת חמור, בלי לתת אפילו זמן להיפרד", באתר הארץ, 9 במאי 2017 מת איש הטלוויזיה שמעון טסלר, באתר הארץ, 3 בפברואר 2002 שלומית טויב, תכנון שידורים חדש בלי "חידושים מפליגים", על המשמר, 16 באפריל 1976 שלומית טויב, בוטלה הקרנת תוכנית טלוויזיונית על "האופציות הגרעיניות", על המשמר, 10 במאי 1976 יוסף וקסמן, "האופציות הגרעיניות" לא הותרו לשידור, מעריב, 10 במאי 1976 גד אם-טל, בתמונה ובצליל - מבט שני" — זה שם תוכניתו החדשה של שמעון טסלר, על המשמר, 12 במאי 1976 תיאטרון "בימות" ויעקב אגמון תובעים הטלוויזיה על "לשון הרע",, על המשמר, 16 באוגוסט 1976 דורית גפן, מן המיקרן - התיאטרון והתקציב, על המשמר, 16 ביולי 1976 שלומית טויב, "מבט שני" – מאיזו זווית ?, על המשמר, 13 באוקטובר 1976 עש"ת, בגיו ייתן אור ירוק, מעריב, 7 באוגוסט 1978 סרטו של יגאל גורן על גוש - אמונים יוקרן בקרוב בתכנית "מבט שני"., דבר, 16 ביוני 1978 נעמי גל, מבט שני ברחוב הערבי, מעריב, 5 ביוני 1977 יגאל מוסקו, מבט שני ואחרון, כל העיר, 7 בספטמבר 1990 רונאל פישר, הדחת קרפין, חדשות, 7 בספטמבר 1990 רונית אנטלר, קרפין הודח מ"מבט שני", חדשות, 4 בספטמבר 1990 יגאל מוסקו, שידוד/ה"פנורמה" של יבין, כל העיר, 28 בדצמבר 1990 רונית אנטלר, טלוויזיה/קיטל ינהל, איינשטיין וסוקניק יעברו מהרדיו לטלוויזיה, ול"מבט שני" יקראו "פנורמה" ובמקום קרפין יגיש אותה חיים יבין, חדשות, 12 בספטמבר 1990 רון מיברג, עם מיכאל קרפין במרחק בטוח במוסקבה החליטו יורשיו ב"מבט שני", ובראשם חיים יבין, לעזוב שטויות ולא לקרוא ל"מבט שני" הוותיקה "פנורמה", חדשות, 18 ביוני 1991 שחר אבירי, לאן נעלמו התחקירים?, באתר העין השביעית, 1 בנובמבר 2002 אביבה קרול, ‏ערוץ 1 מוציא מהנפטלין את "מוקד" ו"מבט שני", באתר גלובס, 10 בספטמבר 2002 בן כספית יהיה ראש פאנל מראיינים בתוכנית פוליטית בערוץ 1, באתר הארץ, 26 בנובמבר 2002 ארי ליבסקר, ‏מה הם בכלל מבינים, באתר גלובס, 17 ביוני 2003 עכבר העיר, בג"ץ דחה את העתירה נגד שידור הסרט "הדרך לג'נין" ב"מבט שני" בערוץ 1, באתר הארץ, 15 באפריל 2003 רוני קורן-דינר, התוכנית "מבט שני" חוזרת לערוץ 1 בהגשת אורית לביא-נשיאל, באתר TheMarker‏, 10 באפריל 2003 רותי זוארץ, ‏אגודת העיתונאים עתרה לביהמ"ש כנגד החלטת יוסף בראל לקצץ את "מבט שני", באתר גלובס, 18 בנובמבר 2004 ענת באלינט, הממשלה הדיחה את מנכ"ל רשות השידור יוסף בראל מתפקידו ברוב של 13 נגד 2, באתר TheMarker‏, 2 במאי 2005 אסף כרמל, העליון אסר לשדר ב"מבט שני" קטע מחקירתו של רומן זדורוב, באתר הארץ, 16 בספטמבר 2007 שרון קנטור, עכבר העיר, האמת נמצאת אי-שם, באתר הארץ, 23 באוקטובר 2007 ירון פריד, שתי עונות חדשות לתוכניות ישנות עלו אמש - אילנה דיין עם "עובדה" וקרן נויבך עם "מבט שני". ירון פריד נקרע באמצע, באתר הארץ, 11 בנובמבר 2008 רועי ברק, ‏קרן נויבך לא תמשיך להגיש את "מבט שני" - "לא עוברת מסך", באתר גלובס, 8 בנובמבר 2011 עכבר העיר, קרן נויבך הודחה מהגשת "מבט שני", באתר הארץ, 8 בנובמבר 2011 דנה שוופי, הבל החן, שקר הנויבך: מה זה אומר "לא עוברת מסך"?, באתר הארץ, 18 בנובמבר 2011 גילי איזיקוביץ, הפגנת תמיכה בקרן נויבך: קורבן של רדיפה פוליטית, באתר הארץ, 27 בנובמבר 2011 אופיר בר-זהר, עיתונאים בכירים נגד פיטורי נויבך: לא נניח לבעלי השררה לפגוע בנו, באתר הארץ, 1 בדצמבר 2011 גילי איזיקוביץ, קרן נויבך הודחה מהגשת "מבט שני"; ח"כים: החלטה פוליטית, באתר הארץ, 8 בנובמבר 2011 רועי ברק, ‏ועדת החינוך: הנימוק להדחת קרן נויבך מ"מבט שני" לא מקצועי, באתר גלובס, 28 בדצמבר 2011 לי-אור אברבך, ‏האם ברשות השידור מנסים לקבור את התוכנית "מבט שני"?, באתר גלובס, 9 בנובמבר 2010 גלויות מגלויות | מצרים: קהילת היהודים מצטמצמת, באתר כאן – תאגיד השידור הישראלי, 1 בינואר 1978 "מבט שני" על קאהיר – מקץ עשרים שנה, על המשמר, 27 בינואר 1978 דורון רוזנבלום, לייב איידס, 'מבט שני' על האידס, כותרת ראשית, 6 בנובמבר 1985 אלי שי, שידורים מגפה שחורה הגיעה "מבט שני" על איידס; יום שלישי, 21.40, כל העיר, 6 במרץ 1987 דורון רוזנבלום, מבט שני' - של מי אתה ילד, כותרת ראשית, 25 בדצמבר 1985 אורי בר יוסף, מה שאסור לערוץ ממלכתי, באתר הארץ, 12 באפריל 2011 רותה קופפר, הערב בטוויזיה: "מוארת", באתר הארץ, 28 במרץ 2012 כתב "העין השביעית", הון, שלטון וקריסתו של עיתון, באתר העין השביעית, 5 בפברואר 2015 נתי טוקר, "מעריב" בימי דנקנר: שכר מנופח, מסיבות בריכה ופרגון לבוס, באתר TheMarker‏, 4 בפברואר 2015 איתמר ב"ז, עוד נסיון השתקה הסתיים בקול ענות חלושה, באתר העין השביעית, 27 ביוני 2016 חברי כנסת ולוביסטים נסעו לטיול ממומן בדנמרק - והחוק לאיסור סחר בפרוות נגנז, באתר TheMarker‏, 30 באפריל 2015 אורנה רינת, טיול כיף בחוות פרוות, באתר הארץ, 6 במאי 2015 ניר קיפניס, ‏פרוות מגן, באתר גלובס, 29 באפריל 2015